Ribe Stifts Adresseaviser, 1835-10-27
Udenlandske Efterretninger. Spanien. De sidste Efterretninger fra Madrid fremstille Tingenes Tilstand i et langt gunstigere Lys, end hidtil. Regjeringens Foranstaltninger vare af den Beskaffenhed, at de meere og meere vakte almindelig Tillid. Saaledes var et særdeles gunstigt Jndtryk frembragt ved et Decret, hvori Dronning-Regentinden, gjennemtrængt, som hun selv i Jndledningen siger, af den Følelse, at hun med sit Exempel bør foregaae Folket i at bringe Fædrelandets Frelse ethvert Offer, anordner, at et Corps skal oprettes, som skal bære Navn af "Dronninge Regentindens Jægere", at alle Omkostninger til dette Corps's Udrustning. Lønning osv. skulle tages af hendes egne Jndtægtet, og at til Chefer, Officerer og Sergeanter i Corpset skulle udnævnes saadanne Mænd, som have udmærket sig ved Tapperhed og Disciplin i den nærværende Kamp, saaledes, at de strax ved Ansættelsen stige een Grad høiere i Etaten. Dette Jægercorps skal bestaae af 3 Batailloner, af hvilke en skal organiseres i Arragonien, een i Gallicien og een i Estremadura. Fremdeles er fra Jndenrigsministeriet udstedt en Cireulærskrivelse, Pressefriheden angaaende, hvilket finder almindeligt bifald, da der efter dette næsten ikke bliver Tanke og Censur tilbage. Endnu en Omstændighed, som befæster den offentlige Tiltro, er, at Krigsministeren, Grev Almodovar er ankommen til Madrid, hvor han blev modtagen med Jubel, og erklærede for det forsamlede Folk, at han var fuldkomment enig med Hr. Mentizabal. Følgen af et saadant Forhold fra Regjeringens Side er, at Udsonningen mellem den og Provindsialjuntaerne gaaer heldig fremad. Juntaerne i Cadix og Sevilla have opløst sig; Centraljunten i Andujat stod, ifølge de sidste Efterretninger, i Begreb med at gjøre det Samme, og Juntaerne i Caceres og Badajoz have ikke alene underkastet sig, men ogsaa stillet deres Mandskab og Penge til Regjeringens Disposition. Derimod stode Las Navas's Tropper endnu ved Manzanarez i en, om just ikke truende, saa dog iagttagende Stilling. Las Navas selv befandt sig den 9de i Madrid, hvor han confererede med Mendizabals Befuldmægtigede, men havde ikke talt med Ministeren selv. Underhandlingerne havde hidtil været frugtesløse; thi Mendizabal vilde lægge det kongelige Statut til Grund for disse, medens derimod Revolutionsmanden Las Navas kun vilde anerkjende Folkesouverainitetens Princip og var døv mod alle Forslag, som ikke gik ud derfra. Regjeringen frygtede ham imidlertid ikke; thi da den havde paalidelig Underretning om, at Provindsen Cordova, som har udvalgt Las Navas, havde underkastet sig, saa haabede den, at han snart vilde komme til at staae ene med nogle faa exalterede Misfornøiede, medens derimod Størstedelen af hans Tropper vilde gribe Leilighed til i Kampen med Carlisterne i Norden at forsyne sin hidtil udviste Opsætsighed. - J Catalonien toge de carlistiske Bander Overhaand; i Omegnen af Tarragona fandtes een, som var 15000 Md. stærk. De constitutionelle Troppers Forsøg paa at adsprede dem havde hidtil været frugtesløse; El Pastor, forladt af Divisionen Gurrea og af Fremmed=Legionen, kunde Intet udrette, og medens han selv bittert klagede over, at man havde ladet ham i Stikken, blev han af det exalterede Parti beskyldt for Forræder. - 3000 Portugisere vare ankomne paa spansk Grund, og andre 3000 vare i Anmarsch. Fra de baskiske Provindser ventede man snart Efterretning om et Hovedslag.